[frame="7 50"] ماعاش الي يذلك يـا عـراق الخيـر ((لا اعرف قائلها)) ولاعاش الرّسملك عالوجـن دمعـه عراق انت عراق امشرف التاريـخ وبيارغ هيبتـك للعالـم امشرعـه ثوبك ثوب عزه وانت تاج الـراس يارمـز الحضـاره وللمجـد قلعـه ابو الوكفات انت وانت ابو الطيبات وابو جفوف السخيّه وطيّب السمعه مو انت العراق الهيج بيك ايصيـر يالصايـغ حياتـك للعـرب شمعـه اشكم واحد اجاك ايلوذ من الجـوع وتمد جفك خبـز للجايـع اتشبعـه وجم واحد غرك ويصيح ها يعـراق تلاحكلي اغركت وجفوفـك اتطلعـه جم واحد سكت من صار بيهه ازماط وبوكت المزامط صوتـك انسمعـه معادنهم شبه كل ذولـه اليضـدوك بس انته الذهب تيزاب مـو لمعـه [/frame]